**สุภาษิตคำโคลง**

**พระมาลัยเทพเถรเจ้าเสด็จจาริกไปโปรดสัตว์นรก**

จัตุพรหมวิหารสี่ทั้ง สมาบัติ

อาหารปฏิกูลจัตุ๑ ธาตุ๒ด้วย

กรรมฐานนี้สี่สิบทัศ บทหนึ่ง ก็ดี

กุลบุตรใดเจริญฉ้วย ส่งให้ไปนิพพาน

พระโยคาวจรเจ้า กุลบุตร

จิตบ่มีวิมุติ ผ่องแผ้ว

ทรงศีลสังวรวิสุทธ์ โดยชอบ

เอาพระกรรมฐานนี้หน่วง โปรดชี้ทางผล

พระกรรมฐานนี้หน่วง จิตสัตว์

ให้สงบตามบัญญัติ โปรดไว้

ระงับราคทั้งสามชัด อกุ- ศลแฮ

ดั่งพระขรรค์แก้วไซร้ ตัดเกล้ากิเลสกาม

ตัดเศียรข้าศึกให้ ฉิบหาย

คือบาปธรรมสี่๓นาย หน่วงไซร้

ตามพุทธบรรยาย สอนสั่ง

อาจนำตนให้ สู่ห้องอันเกษม

๑ อาหาเรปฏิกูลสัญญา ความสำคัญหมายในอาหารว่าเป็นของปฏิกูล

๒  จตุธาตุววัดถาน พิจารณาภาวะความเป็นจริงของร่างกายว่าเป็นแต่เพียง

ธาตุ ๔ คือ ดิน น้ำ ไฟ ลม ประกอบเข้าด้วยกัน ไม่เป็นตัวสัตว์บุคคลที่แท้จริง

๓  สิ่งที่ทำจิตให้ตกสู่ที่ชั่วทำให้เลวลง ได้แก่ การตัดรอนชีวิต การลักขโมย

การประพฤติผิดในกาม การพูดเท็จ